Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 8/2003. (II. 19.) GKM rendelethez
Paragraph Index: 529

3. A gyártási tervdokumentációnak alkalmasnak kell lennie a szállítható nyomástartó berendezés megfelelõségértékelésére. A megfelelõség-értékeléshez szükséges mértékben ki kell hogy terjedjen a szállítható nyomástartó berendezés tervezésére, gyártására és mûködési módjára, és tartalmaznia kell — a szállítható nyomástartó berendezés általános leírását; — az összeállítási rajzot, valamint alkatrészek, részösszeállítások, kapcsolási körök, stb. gyártási rajzait és mûködési vázlatát; — azokat a leírásokat és magyarázatokat, amelyek szükségesek az elõzõ francia bekezdés szerinti tervek és rajzok, valamint a szállítható nyomástartó berendezés mûködésének megértéséhez; — a méretezések és az elvégzett vizsgálatok eredményeit; — a vizsgálati jegyzõkönyveket; — a gyártási és vizsgálati eljárások jóváhagyásának, valamint a személyzet képzettségének vagy minõsítésének részletes adatait.

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes